Publication: Magyar Közlöny
Issue: MK-2004-202 (Year: 2004, Number: 202)
Era: 2004-2010
Section: kihasználtsága érje el a közoktatásról szóló 1993. évi LXXIX. törvény
Paragraph Index: 1918

3. számú mellékletének II. 3. pontjára tekintettel kell figyelembe venni. 1.2.1. Támogatásra jogosult a helyi önkormányzat abban az esetben is, ha a 2004/2005. nevelési-, illetve tanévben nem felel meg az 1.2. pont szerinti feltételnek, de vállalja, hogy ezt a 2005/2006. nevelési-, illetve tanévben teljesíti. 1.2.2. A támogatás idõarányos, 8 havi részére jogosult az a helyi önkormányzat, amely a 2004/2005. nevelési-, illetve tanévben megfelel az 1.2. pontban elõírtnak, de a 2005/2006. nevelési-, illetve tanévben nem vállalja, illetve nem teljesíti e feltételt. 1.3. Amennyiben a település lakosságszáma 500 fõ, vagy ez alatti és nem felel meg az 1.2., 1.2.1. és 1.2.2. pontok szerinti feltételeknek, kivéve, ha a közigazgatási hivatal 1.1.3. pont szerinti felmentésével rendelkeznek, akkor a feltételt nem teljesítõ óvoda és alapfokú oktatási intézmény(ek) ellátottjaihoz kapcsolódó forráshiány – útmutató szerint számított – összegével csökkentett támogatásra jogosult. 1.4. A forráshiány összegének megállapításánál a kötelezõ önkormányzati feladatok – az Országos Egészségbiztosítási Pénztár által finanszírozott feladatok (a továbbiakban: OEP finanszírozási kör) nélküli – tárgyévet megelõzõ év tényleges mûködési kiadásait a tárgyévre vonatkozó költségvetési törvénybõl fakadó kötelezettséggel, továbbá az államháztartás alrendszereitõl átvett kötelezõ feladatok elõirányzatának összegével növelten lehet figyelembe venni. Az OEP finanszírozási kör tárgyévet megelõzõ év kiadása alatt a következõ forrásokból teljesített kiadások értendõk: egészségügyi mûködési célra OEP-tõl és egyéb szervektõl átvett pénzeszköz, a gyógyító-megelõzõ feladatellátás saját mûködési bevétele, az ilyen célú elõzõ évi maradvány-felhasználás. 1.4.1. A mûködési kiadás számításánál, – az útmutatónak megfelelõen – a tárgyévre vonatkozó költségvetési törvény alapján kialakításra került mértéket lehet figyelembe venni, ezen belül a személyi juttatásoknál 2005. évre a foglalkoztatottakat érintõ kereset-emelésbõl a közalkalmazottak 2004. évi bruttó keresetének 6%-os növekedése ismerhetõ el. 1.4.2. A személyi juttatások számításánál a fõállású polgármester, alpolgármester illetményét és a társadalmi megbízatású polgármester, alpolgármester tiszteletdíját − azon települési önkormányzatnál, ahol a tárgyévet megelõzõ év január 1-jén a lakosságszám 350 fõ vagy ez alatti, a tárgyév január 1-jén hatályos köztisztviselõi illetményalap két- és félszeresével megegyezõen, − azon települési önkormányzatnál, ahol a tárgyévet megelõzõ év január 1-jén a lakosságszám 351–750 fõ közötti, a tárgyév január 1-jén hatályos köztisztviselõi illetményalap három- és félszeresével megegyezõen lehet figyelembe venni. E szabályok nem vonatkoznak azon településekre, amelyek 2005. január 1-jén körjegyzõségi székhelyként mûködnek, és a körjegyzõséghez három vagy több község tartozik. 1.4.3. A forráshiány számításánál a helyi önkormányzat elvárható bevételeit – az OEP finanszírozási kör nélkül – az e törvényben meghatározott központi költségvetési kapcsolatokból származó mûködési célú forrásai, ideértve a

Source: https://magyarkozlony.hu/hivatalos-lapok/d93b469226d6b0668c78e9d36e24ec16bd06b2f7/dokumentumok/23ad85ae03b68995e0c35f4161fadd5d3aa38bcd/letoltes